Paarl
Paarl on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas, Drakensteini valla halduskeskus. Paarl asub Kaplinnast ligikaudu 50 km kirdes. 1690. aastal asutatud Paarl on üks Lõuna-Aafrika vabariigi vanemaid linnu. 2011. aasta rahvaloenduse andmetel oli Paarli elanikest värvilisi 69,89%, valgeid 17,90%, mustanahalisi aafriklasi 10,35%, India ja Aasia päritolu inimesi 0,57% ja teisi 1,29%. Afrikaani keelt pidas emakeeleks 86,81% Paarli elanikest, inglise keelt 6,18% ja koosa keelt 4,63%. Paarlis asub 1975. aastal rajatud Afrikaani keele monument.